b'\n_START_ARTICLE_\nIvan Kos (likovnik)\n_START_SECTION_\n\xc5\xbdivljenjepis\n_START_PARAGRAPH_\nKos je ljudsko \xc5\xa1olo je obiskoval na Vranskem, pri Sv. Jurju ob \xc5\xa0\xc4\x8davnici in v Marenbergu, gimnazijo pa od leta 1906 do 1915 v Mariboru, kjer je maturiral in bil nato vojak do 1918, ko je vstopil na dunajsko slikarsko akademijo. \xc5\xa0tudij je ob razpadu Avstro-Ogrske prekinil ter 1919 vstopil na pra\xc5\xa1ko akademijo kjer je nato \xc5\xa1tudiral od leta 1919 do 1924. Dve leti je \xc5\xa1tudiral pri V. Bukovcu, nato do 1924 v specialki prof. Thieleja. Leta 1922 je potoval v Dra\xc5\xbedane, 1925 v Italijo. Nato se je naselil v Mariboru, kjer je na gimnaziji in osnovni \xc5\xa1oli pou\xc4\x8deval risanje, in bil tesno povezan z likovnim \xc5\xbeivljenjem._NEWLINE__NEWLINE_Bil je brat diplomata Franca Kosa.\n_START_SECTION_\nDelo\n_START_PARAGRAPH_\nKos je slikal v olju in akvarelu ter se udejstvoval tudi v grafiki; njegovo delo obsega kompozicije, portrete, tiho\xc5\xbeitja in krajine, kot grafik je delal lesoreze in linoreze. Razstavljal je ve\xc4\x8dkrat v Mariboru (1920 \xe2\x80\x9cKlub Grohar\xe2\x80\x9d, 1922, 1924 kolektivno), v Ljubljani 1926, v Pragi 1921 in 1926 ter istega leta v Plznu. Izdelal je na\xc4\x8drte za plakate, ovitek za \xc5\xa0kerljeve Stopnice v stolp, diplome in razno uporabljeno grafiko. Zgodnja trideseta leta 20. stoletja zaznamuje ob\xc4\x8dutena in osebno do\xc5\xbeiveta socialna tematika (cikel risb Bera\xc4\x8di, 1932 - 1934). V povojnem \xc4\x8dasu se je Kos ustalil v liri\xc4\x8dno obarvanem realizmu.'